b'\n_START_ARTICLE_\nTu\xc4\x8depi\n_START_SECTION_\nGeografija\n_START_PARAGRAPH_\nNaselje le\xc5\xbei pod gorskim masivom Biokova ob glavni cesti Split - Dubrovnik okoli 5 km jugovzhodno od Makarske. Kraj odlikujejo prostrane pe\xc5\xa1\xc4\x8dene pla\xc5\xbee in borovi gozdi\xc4\x8dki v  katerih je postavljenih ve\xc4\x8d turisti\xc4\x8dnih objektov. V dobro zavarovanem manj\xc5\xa1em pristani\xc5\xa1\xc4\x8du z okoli 100 m dolgim valobranom v obliki \xc4\x8drke "L" stoji svetilnik. Tu lahko pristajajo plovila dolga do 15 m. Globina morja v pristanu je do 4 m._NEWLINE_Iz pomorske karte je razvidno, da svetilnik, ki stoji na koncu valabrana, oddaja signal: R Bl 5s. Nazivni domet svetilnika je 4 milje.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost v ob\xc4\x8dini je turizem. Tu\xc4\x8depi so se razrastli v pravi turisti\xc4\x8dni kompleks s sedmimi hoteli: (H.Alga, H.Jadran, H.Ka\xc5\xa1telet, H.Lavurentum, H.Neptun, H.Villa Marja, H.Afrodita), vilami in drugimi objekti.\n_START_SECTION_\nZgodovina\n_START_PARAGRAPH_\nPodro\xc4\x8dje, kjer stoji dana\xc5\xa1nje naselje, je bilo poseljeno \xc5\xbee v antiki. V starih listinah je 1434 prva omenjena cerkev sv. Jurja, ki danes stoji neposredno ob ohotelu Jadran. Cerkev je bila grajena v prehodnem slogu iz romanike_NEWLINE_v gotiko. V cerkev so vzidani rimski kapitlji, ob njej paje rimska nagrobna stela, srednjeve\xc5\xa1ka nagrobna plo\xc5\xa1\xc4\x8da in dva ste\xc4\x8deka.  Na pokopali\xc5\xa1\xc4\x8du stoji baro\xc4\x8dna cerkvica v kateri so shranjeni fragmenti starikr\xc5\xa1\xc4\x8danske bazilike, ki je stala postavljena v neposredni bli\xc5\xbeini.'